ANDREW WOMMACK EVANKELIUMIN ÄÄRELLÄ
USKO SAANEESI 10/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään jatkan opetusta aiheesta "Usko saaneesi".
Tämä opetussarja on jatkunut jo pitkään.
Tänään on sarjan toisen osan viimeinen jakso.
Meillä on sen kunniaksi pakettitarjous materiaaleista alimpaan hintaan.
Yksittäiset paketin osat saa tahtomallaan hinnalla.
Vaikka emme määrittele niistä hintaa, -
jotkut eivät anna tai tahdo antaa niistä rahaa.
Siksi tarjoamme opetukset yksi kerrallaan CD:llä ilmaiseksi.
Tänään on viimeinen päivä, jolloin toisen osan paketin saa lahjaksi.
Jos tahdot sen ilmaiseksi, ota yhteyttä.
Olen puhunut siitä, että meidät on pelastettu armosta uskon kautta.
Ei yksin armosta tai yksin uskosta. Usko ja armo pitää yhdistää.
Usko on vastaus siihen, mitä Jumala on jo tehnyt armosta.
Usko vain ottaa omaksi sen, minkä Jumala on jo armosta antanut.
Ne ovat valtavia toteamuksia.
Sanoin niistä viime jaksoissa asioita, jotka pitää huutaa katoilta.
Kristus-ruumis ei ymmärrä tätä koko- naisuutena, ja se uuvuttaa ihmisiä.
He turhautuvat: "Mitä minun pitää tehdä, jotta Jumala toimisi?"
Uskosi ei saa Jumalaa toimimaan. Hän toimi jo ennen kuin tarpeesi tuli.
Viime jaksossa puhuin Hepr. 4:stä ja sapatinlevosta, johon pääsemme.
Siinä lopetamme omat teot, kuten Jumala lopetti omansa.
Hän lopetti työnsä luomisen parissa. Hän lepäsi sapattina.
Viimeksi selitin, että Hän loi ihmisen -
vasta viimeisenä 1. Moos. 1:ssä.
Ihminen oli Hänelle niin tärkeä, että Herra tahtoi luoda etukäteen kaiken, -
mitä ihmiskunta tulisi koskaan tarvitsemaan.
Heti kun ihminen oli luotu, hän pääsi sapatinlepoon, -
missä kaikki oli jo tehty. Ruokaa ei tarvinnut pyytää.
Jumala oli jo luonut ruokaa. Piti vain ottaa sitä.
Piti vastata uskossa siihen, mitä Jumala oli jo antanut armosta.
Ihmisen ei tarvinnut pyytää metallia. Sitä oli jo maassa.
Piti vain keksiä, miten käyttää sitä.
Ei Jumalalta tarvinnut rukoilla ilmaa.
Hän loi sitä tarpeeksi miljardeille, kun vasta yksi ihminen oli olemassa.
Jumala antoi armosta kaiken valmiiksi. Me lepäsimme siinä.
Samoin on uudessa luomuksessa.
Jumala on jo antanut kaiken, mitä tarvitset kristityn elämässäsi.
Olet parantunut Hänen haavoillaan (1. Piet. 2:24).
Hän on jo antanut vaurautta, sillä Hän tuli köyhäksi, -
jotta me tulisimme sen kautta rikkaiksi (2. Kor. 8:9).
Jos tarvitset rakkautta, iloa ja rauhaa, sinulla on ne jo (Gal. 5:22).
Mitä tarvitsetkaan, Jumala on jo asettanut sen sinuun.
Ei siis pidä pakottaa Jumalaa vaan levätä siinä, mitä Hän on jo tehnyt.
Tänään tahdon puhua siitä voimallisesta asiasta, -
että sapatti oli kuva tästä levosta, joka meillä on Herrassa.
Aivan alussa Herra lepäsi. Hän ei ollut uupunut -
vaan Hän oli saanut kaiken valmiiksi. Hän siunasi sapatin.
Kun Jumala sääti VT:n sapatin, että ihminen lepäisi 7. päivänä, -
se kuvasti sitä, että kaikki tulee Jumalalta.
Jumala on jo antanut.
Jonkinlainen esikuva tai muistutus tästä oli tärkeää olla olemassa.
Kun tekee töitä pellolla, kaivaa kiviä, istuttaa siemeniä -
ja hikoilee kuumassa auringossa, niin jos ei varo, voi ajatella, -
että Jumala ei antanut sitä vaan on itse työllään saanut sadon aikaan.
Mutta jos Jumala ei olisi luonut niitä lakeja, että kun siemenen istuttaa, -
se versoo ja kasvaa ja kantaa hedelmää, -
ja jos Jumala ei lähettäisi sadetta ja laittaisi ravinteita maaperään, -
sato ei kasvaisi. Panoksemme kylvää siementä -
on vain sen käyttämistä, mitä Jumala on jo luonut.
Kuvatakseen sitä ja muistuttaakseen siitä, -
Hän käski kansansa pitää yhden päivän vapaata seitsemästä.
Useimmat meistä ovat tottuneet pitämään viikonloput vapaana.
Emme ymmärrä lepopäivää niin kuin ihmiset alun perin ymmärsivät.
Mutta kun Jumala sääti juutalaisille sapatin, maan päällä ei ollut ketään, -
joka olisi pitänyt yhden päivän viikosta vapaana.
He tekivät työtä joka päivä 15 tuntia.
He kasvattivat hedelmää kovalla työllä.
Mutta Jumalan kansa pitikin yhden päivän viikosta vapaata.
Jos Jumala ei olisi lähde ja jos Hän ei olisi jo siunannut heitä, -
olisi hullua pitää vapaapäivä.
Jumalan kansa olisi silloin tuottanut vähemmän kuin muut.
Mutta tosiasiassa kävi päinvastoin.
Koska juutalaiset luottivat Jumalaan ja noudattivat Hänen käskyään, -
juutalaiset menestyivät kuuden päivän työllä paremmin -
kuin kaikki muut kansat seitsemän päivän työllä.
Se oli heille kuva siitä, että Jumala on heidän lähteensä.
Kaikki pyrkimykset olivat vain vastaus Jumalalle, yhteistyötä Herran kanssa.
Jos se kuva sapatista meni joltakulta ohi, Jumala sääti myös sapattivuoden.
Siitä puhutaan luvussa 3. Moos. 25.
En lue koko lukua, koska siinä on paljon asiaa.
Jumala käski juutalaisten antaa sadon jäädä korjaamatta joka 7. vuosi.
He eivät saaneet niittää mitään, mikä kasvoi itsestään.
He eivät saaneet kylvää eivätkä muokata maata.
Sato piti jättää eläinten ja köyhien ruuaksi.
He eivät saaneet korjata satoa. Heidän piti pitää koko vuosi vapaata.
Hän sanoi 3. Moos. 25:20―22:ssa: -
"Ja jos te sanotte: 'Mitä me syömme seitsemäntenä vuotena, -
kun meidän ei ole lupa kylvää eikä korjata satoamme?' -
niin minä käsken siunaukseni kuudentena vuotena tulemaan teille, -
niin että se tuottaa teille kolmen vuoden sadon. Ja kun te kylvätte -
kahdeksantena vuotena, on teillä vielä vanhaa satoa syödä; siihen asti, -
kunnes yhdeksäntenä vuotena sen sato on saatu, on teillä vanhaa syödä."
Ihmeellistä! Jumala sanoi, että jos he pohtivat, -
mitä syödä sapattivuonna, Jumala siunaisi heitä kellontarkasti.
He saisivat kuudentena vuotena kolminkertaisen sadon, -
joka riittäisi ruuaksi 6. vuotena, -
7. vuotena, jolloin ei kylvetty eikä niitetty, -
sekä 8. vuotena, jolloin he kylvivät uuden sadon.
Yliluonnollista! Kuinka se voisi jäädä huomaamatta? Se oli sapattivuosi.
Vanhan testamentin sapatti oli esikuva.
Se ei ollut tosiasia vaan esikuva jostakin, mikä oli tulossa.
Kol. 2:ssa asia selitetään.
Raamatussa on vain yksi kohta, jossa sapatin merkitys selitetään.
5. Moos. 5:14:ssä kerrotaan, -
että Herra antoi sapatin, jotta ihmiset ja karjaeläimet saisivat levätä.
Se pantiin täytäntöön. Mutta mikä sapatin merkitys oli?
Useimmat luulevat sitä vain laiksi, mutta Sanan mukaan se oli esikuva.
Katsotaan jakeita Kol. 2:16―17: -
"Älköön siis kukaan teitä tuomitko syömisestä tai juomisesta, -
älköön myös minkään juhlan tai uudenkuun tai sapatin johdosta, -
jotka vain ovat tulevaisten varjo, mutta ruumis on Kristuksen."
Vain tässä kohdassa näiden asioiden säätämisen merkitys selitetään.
Ne ovat varjo tulevasta.
Varjo on tärkeä asia, jos ei näe varjon aiheuttajaa.
Kuvitellaan, että tässä olisi rakennus -
ja itse olisit kulman takana ja minä tässä.
Jos et näe minua rakennuksen takia, -
mutta jos takaani tulisi valo ja näkisit varjoni, -
varjo antaisi sinulle paljon tietoa minusta.
Se kertoisi, seisonko paikallani, hypinkö, -
kannanko kädessäni jotakin -
tai kävelenkö sinua kohti tai sinusta poispäin.
Jos et näkisi minua, varjo olisi tärkeä.
Mutta jos kävelisin kulman ympäri kokonaan näkyviin, varjo olisi turha.
Olisi hullua halata tai yrittää kätellä varjoani, jos olisin näkyvissä.
Varjosta on hyötyä, vain jos et näe minua.
Kun näet minut, lakkaa olemasta tekemisissä varjoni kanssa.
Sapatti oli varjo siitä, mitä oli tulossa, yhdestä UT:n tosiasiasta.
Mitä se kuvasti? Sitä, mistä opetin viime kerralla: Hepr. 4:stä.
Sapatti kuvasti lepoa, paikkaa, johon pääset.
Jumala on jo antanut kaiken armosta.
Hän ennakoi kaikkea. Hän tiesi, että Aadam tarvitsisi maata jalkojen alle, -
ruokaa, ilmaa ja kaikkea muuta.
Aadam vain lepäsi. Hän pääsi sapatinlepoon.
Ei hänen tarvinnut pyytää: "Jumala, loisitko maata?
Loisitko ilmaa? Loisitko ruokaa?"
Jumala oli jo luonut ne. Aadam lepäsi. Hän eli sapatissa.
Vanhan testamentin sapatti kuvasti tätä.
Tätä sen piti kuvastaa. Minusta tämä jae on ihmeellinen: -
Kol. 2:16: "Älköön siis kukaan teitä tuomitko syömisestä tai juomisesta, -
älköön myös minkään juhlan tai uudenkuun tai sapatin johdosta."
Listassa on viisi asiaa.
Kristus-ruumis on kokonaisuutena hyväksynyt, -
että neljä viidestä asiasta oli varjoja tulevista UT:n tosiasioista.
Ensiksi sanottiin, ettei pidä antaa kenenkään tuomita syömisestä.
Vanhassa testamentissa oli ruokaa koskevia lakeja.
Ostereita, katkarapuja, pekonia ja sianlihaa ei saanut syödä.
Oli puhtaita ja epäpuhtaita eläimiä.
Kristus-ruumiissa on ymmärretty, että tämä oli kuva UT:n tosiasiasta.
Nyt kun tosiasia on tullut, esikuva on kadonnut.
1. Tim. 4:1―4:ssä sanotaan, että lopunaikoina monet luopuvat uskosta -
ja noudattavat villitseviä henkiä ja riivaajien oppeja.
Jakeissa listataan näitä oppeja.
Yksi on kieltää menemästä naimisiin. Toinen on kieltää nauttimasta ruokia, -
jotka Jumala on luonut nautittavaksi kiitoksella niille, -
jotka uskovat ja tuntevat totuuden, sillä mikään ei ole epäpuhdasta.
Kaikki on Sanan ja rukouksen pyhittämää. Se on paholaisen oppi, -
jos kieltää ihmisiä syömästä sianlihaa, katkarapuja, simpukoita tai ostereita.
Silti VT:n laki kielsi syömästä niitä.
Suurin osa Kristus-ruumiista on hyväksynyt muutoksen.
He tunnistavat, että laki oli varjo. Nyt tätä ei tarvitse noudattaa.
Toiseksi sanottiin, ettei pidä antaa tuomita juomasta.
Myös juomista oli sääntöjä. Useimmat eivät edes tiedä niitä sääntöjä.
Lisäksi ei saa tuomita jonkin juhlan takia.
Pääsiäinen, lehtimajanjuhla ja muut juutalaiset juhlat -
symboloivat Uuden testamentin tosiasioita.
VT:n pääsiäinen täyttyi viimeisellä ehtoollisella.
Emme vietä juutalaista pääsiäistä.
Jotkut viettävät, eikä siinä ole mitään vikaa, jos sen tekee vapaudesta käsin.
Sitä ei pidä viettää VT:n lain vuoksi. Se, joka ei VT:n aikana viettänyt sitä,-
piti tappaa. Se ei päde UT:ssa. Se oli vain kuva.
Nyt Kristus on teurastettu pääsiäislampaamme (1. Kor. 5:7).
Se on tosiasia. Juhlin jatkuvasti sitä, mitä Jeesus teki puolestani, -
eikä VT:n pääsiäinen enää vaikuta minuun.
Minut on jo ohitettu. Jumala laittoi tuomioni Jeesuksen harteille -
karitsan sijaan. Jeesuksen veri on pirskotettu ylleni eikä ovenpieleen.
Kuoleman enkelin täytyy ohittaa minut.
Elän siinä totuudessa. Useimmat tunnustavat tämän.
Neljänneksi ei saa tuomita uudenkuun viettämisestä.
Tiesittekö, että juutalaisten piti antaa uhri jokaisen uuden kuun päivänä?
Tuskin kukaan teistä tiesi sen, saati sen, milloin viimeksi oli uusi kuu.
Tässä on listattuna viisi asiaa: mitä syö, mitä juo, -
juhlat, uusi kuu sekä sapatti.
Neljä näistä viidestä Kristus-ruumis uskoo täyttyneen UT:ssa.
Mutta sapatinpäivän viettämisestä jotkut taistelevat vieläkin vastaan.
On olemassa kokonainen tunnustuskunta -
eli seitsemännen päivän adventistit ja muita, -
jotka käskevät noudattaa todellista sapattia.
Siis perjantain auringonlaskusta lauantain auringonlaskuun.
Pelastus riippuu heidän mukaansa siitä.
En ollut niin tiukka, mutta minäkin noudatin sapattia.
Se on hassua, että vietämme sapattia sunnuntaina. Sapatti ei ole sunnuntai.
Luulen, että UT:n seurakunta alkoi kokoontua sunnuntaisin, -
koska he ymmärsivät, että sapatti oli täytetty ja sapatinlepo oli tullut.
Elämme nyt sapatin todellisuudessa emmekä katso vain esikuvaa.
He lakkasivat noudattamasta sapattia ja alkoivat kokoontua sunnuntaisin.
Se taisi johtua siitä, että he ymmärsivät tämän.
He tahtoivat irtautua yksiselitteisesti sapatin kahleista ja rajoituksista.
Luulin ennen noudattavani sapattia sillä, etten työskennellyt sunnuntaina.
Emme leikanneet edes ruohoa sunnuntaisin, kun olin lapsi.
Ajoin tunnin ylimääräistä kirkkoon, koska en suostunut menemään -
lyhyempää reittiä, jolla oli tiemaksu. Joku olisi joutunut töihin sunnuntaina.
Kun ensi kertaa julistin sunnuntaina herätyskokouksessa, -
nuortenryhmä tahtoi viedä minut ulos syömään kunniavieraana.
En mennyt paikalle, koska oli sunnuntai -
enkä tahtonut maksaa jollekulle työnteosta sapattina.
Se ei ollut paikallaan. Sapatti on yksi niistä viidestä varjosta.
Nyt kun tosiasia on tullut, sapattia ei enää noudateta.
Ne, jotka noudattavat sitä, ettei saa työskennellä -
perjantain auringonlaskusta lauantain auringonlaskuun, -
ja jotka luulevat siten pitävänsä sapatin, itse asiassa rikkovat sapatin.
Sapatti oli esikuva UT:n tosiasiasta, jossa ymmärrät, -
että Jumala on armosta tehnyt jo kaiken.
Sen sijaan, että luotat omaan hyvyy- teen ja ajattelet suorituskeskeisesti, -
että kun teet tietyt asiat, saat Jumalan toimimaan, -
sen sijaan lepäät nyt siinä, että Jumala on jo tehnyt kaiken armosta, -
ja uskolla otat vain omaksi sen, minkä Jumala on jo tehnyt.
Se on sapatti. Jos elät niin, pidät sapatin.
Mutta jos sanot, ettei saa tehdä työtä koko lauantaina ja jos ei noudata sitä,-
Jumala ei siunaa, silloin sinä olet sapatinrikkoja.
Saatat pitää sapatin yksinkertaisen muodon, -
mutta nyt kun sen todellisuus eli lepo Jeesuksen teoissa on tullut, -
sinä rikot sapatin. Sinä olet sapatinrikkoja.
Jotkut ovat varmaan raivoissaan nyt sanoistani, mutta näin Sana sanoo.
"Älköön siis kukaan teitä tuomitko [...] sapatin johdosta, -
jotka vain ovat tulevaisten varjo..."
Ne ovat vain esikuva tosiasiasta, joka on Kristus.
Nyt minä olen oikea sapatinpitäjä, -
koska lepään siinä, mitä Jeesus on tehnyt.
Pidätpä sitten lauantai- tai sunnuntai- sapattia vai pidätkö ollenkaan -
ja käyt ulkona syömässä ja teet muuta sellaista, se ei ole ongelma.
Mutta jos kristittynä uskot yhä, että jos et käy seurakunnassa, -
maksa kymmenyksiä ja elä pyhästi, Jumala ei siunaa sinua, -
silloin olet sapatinrikkoja etkä elä sapatissa.
Et usko, että Jumala on antanut jo kaiken sinulle.
Kuvittelet, että sinun pitää tehdä jotakin, jotta Jumala toimisi.
Yrität tavallaan vääntää Jumalan kättä.
Sanot: "Jumala, olen tehnyt tätä ja tuota. Olet minulle tämän velkaa."
Olet sapatinrikkoja.
Jotkut teistä eivät olisi ikinä sanoneet näin, mutta sitä sapatti kuvasti.
Ehkä olet vihainen Jumalalle ja koet Hänen pettäneen sinut, -
koska teit oman osasi eikä Jumala tehnyt omaansa.
Joku saattoi kuolla, et onnistunutkaan raha-asioissa tai pyysit Jumalaa -
vapauttamaan sinut masennuksesta eikä Hän tehnyt sitä, -
ja siksi olet vihainen ja koet Jumalan pettäneen sinut.
Silloin et ymmärrä sapatin periaatetta. Et ymmärrä, että armosta Jumala on -
antanut jo kaiken ja että usko on Jumalan tekojen ottamista vastaan.
Luulet, että uskosi pakottaa Jumalan toimimaan.
Luulet tehneesi uskossa osasi, eikä Jumala tehnyt omaansa.
Jos jokin näistä asenteista kuulosti omaltasi, -
olet sapatinrikkoja etkä ymmärrä Jumalan armoa.
En sano tätä tuomitakseni vaan valaistakseni sitä sinulle.
Jos ymmärrät, että Jumala on jo tehnyt kaiken, et ole enää vihainen.
Sanot: "Jumala, olet uskollinen ja annoit sen jo, mutten huomannut sitä.
Se ei ollut sinun vikasi vaan minun. En tiedä, missä se meni minulta ohi."
Tilanne on minulle tuttu. Rukoilin jonkun puolesta mutta hän kuoli.
Luonnollisesti näytti siltä, että olin tehnyt kaiken mitä pitää, -
mutta hän kuoli silti. Olisi helppoa sanoa, että Jumala epäonnistui.
Mutta olen tajunnut, ettei Hän ikinä epäonnistu.
Jumala antoi, mutta en huomannut sitä.
Jälkikäteen ymmärsin sen. Olin tehnyt monta asiaa väärin.
Joitakin asioita en ole vielä käsittänyt, -
mutta silti ajattelen, että Jumalalta ei mennyt asia ohi vaan minulta.
En vain osannut ottaa käyttöön sitä, minkä Jumala oli jo antanut.
Tieto siitä on antanut minulle rauhan, että Jumala on antanut jo kaiken.
Mutta ei se silti toimi automaattisesti. Minun pitää vastata uskolla.
Jos jokin ei toimi, armo ei epäonnistunut vaan uskoni.
Olen saanut siitä valtavati rauhaa.
Aikani on lopussa tältä erää. Ensi ker- ralla jatkan aihetta "Usko saaneesi".
Tänään on viimeinen päivä, kun voin tarjota sarjan toisen osan ilmaiseksi.
Osa käsittelee armon ja uskon tasapainoa.
Kuuntele lisätiedot ja ota yhteyttä vielä tänään.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, kirja ja työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan toisen ääniopetuslevyn nimi on "Armo ja usko".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Heinäkuussa hän on Pohjois- Carolinassa, Washington DC:ssä, -
New Yorkissa ja Oklahomassa.
Elokuussa hän puhuu Oklahomassa, Kansasissa -
ja kolmessa kaupungissa Floridassa.
Lisätietoja tapahtumista saat kotisivuiltamme www.awme.net.
Olen Andrew Wommack ja tahdon kutsua sinut -
raamattukonferenssiimme Englannin Telfordiin 23.―26.5.2014.
Se on pidetty monena vuonna. Vuonna 2013 osallistujia oli tuhansia.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Luvassa on ylistystä sekä lasten ja nuorten ohjelmaa.
Konferenssista tulee mahtava. Tervetuloa toukokuussa Telfordiin.
Olisi mukavaa nähdä sinut konferenssissa.
Synnyin seurakuntaan...
Kuuntelimme, koska meille sanottiin, että muuten Jumala lyö sairaudella.
Hän tekisi jotakin elämässämme ja saattaisimme jopa kuolla.
ARMON KOHTAAMISIA
TOSITARINOITA JUMALAN ARMOSTA
Olen Virginia. Jostakin syystä avasin kerran television, -
ja miesääni täytti olohuoneen. Minulla ei ollut antennia.
TV:llä pystyi katselemaan vain videoita.
Mutta nyt tämä ääni kuului. Kuvaa ei ollut, pelkkä ääni.
Jeesus tuli ja otti rangaistuksesi ylleen. Hän kärsi syntiesi puolesta, -
meni helvettiin ja heräsi kuolleista.
Hän tarjoaa sinulle ikuista elämää ilmaiseksi. Se on ilosanoma.
Saatoin vain kuunnella. Se oli ihmeel- listä. Jumala alkoi opettaa Sanaansa.
Opetusten kautta aloin kuulla Jeesuksesta, joka on Jumala.
Hän teki ristintyön ja maksoi syntimme. Se oli uskomatonta.
Jumala alkoi saavuttaa sydäntäni ja muuttaa elämääni.
Hän sanoo vapauttavansa sinut, ja se on totta.
Koin sen vasta nyt. Se on mahtavaa!
Nyt olen vapaa! Olen vapaa Kristuksessa.
"Sillä synnin ei pidä teitä vallitseman, -
koska ette ole lain alla, vaan armon alla" (Room. 6:14).
ANDREW WOMMACK VALAISEE JUMALAN ARMOA
SIJOITA CHARIS-KOULUUN JA ANDREW WOMMACKIN TYÖHÖN
Suomennos: Maija Tuukkanen